CELEX: 32011R1288
Language: lt
Date: 2011-12-09 00:00:00
Title: 2011 m. gruodžio 9 d. Komisijos įgyvendinimo reglamentas (ES) Nr. 1288/2011 dėl pranešimo apie didmenines bananų kainas bendrai organizuojamose žemės ūkio rinkose

10.12.2011   
            
            
               LT
            
            
               Europos Sąjungos oficialusis leidinys
            
            
               L 328/42
            
         KOMISIJOS ĮGYVENDINIMO REGLAMENTAS (ES) Nr. 1288/2011
   2011 m. gruodžio 9 d.
   dėl pranešimo apie didmenines bananų kainas bendrai organizuojamose žemės ūkio rinkose
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 192 straipsnį kartu su 4 straipsniu,
   kadangi:
   
               (1)
            
            
               2005 m. gruodžio 9 d. Komisijos reglamentas (EB) Nr. 2014/2005 dėl bananų, skirtų laisvai apyvartai, taikant Bendrojo muitų tarifo muito normą, importo į Bendriją licencijų (2) panaikinamas Komisijos įgyvendinimo reglamentu (ES) Nr. 1287/2011 (3) nuo 2012 m. sausio 1 d. Reglamento (EB) Nr. 2014/2005 2 straipsnio 1 dalies a punkte išdėstytos nuostatos dėl pranešimų apie didmenines geltonųjų bananų kainas;
            
         
               (2)
            
            
               siekiant toliau stebėti bananų rinką, tikslinga numatyti, kad valstybės narės pranešimus Komisijai apie didmenines geltonųjų bananų, kurių KN kodas 0803 90 10, kainas teiktų pagal 2009 m. rugpjūčio 31 d. Komisijos reglamentą (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (4);
            
         
               (3)
            
            
               tam, kad būtų užtikrintas suderinamumas su vaisių ir daržovių sektoriumi, tikslinga registruoti didmenines geltonųjų bananų kainas reprezentacinėse rinkose, išvardytose 2011 m. birželio 7 d. Komisijos reglamento (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (5), XVII priede;
            
         
               (4)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Valstybės narės ne vėliau kaip kiekvieną trečiadienį praneša Komisijai apie Reglamento (ES) Nr. 543/2011 XVII priede išvardytose reprezentacinėse rinkose praėjusią savaitę užregistruotas didmenines geltonųjų bananų, kurių KN kodas 0803 90 10, kainas pagal kilmės šalis arba kilmės šalių grupes.
   Pirmoje pastraipoje nurodyti pranešimai teikiami pagal Reglamentą (EB) Nr. 792/2009.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 9 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 324, 2005 12 10, p. 3.
   
      (3)  Žr. šio Oficialiojo leidinio p. 41.
   
      (4)  OL L 228, 2009 9 1, p. 3.
   
      (5)  OL L 157, 2011 6 15, p. 1.